
מכרז מס' 49/13
הקמת והפעלת מרכז תמיכה למעסיקים  של אנשים עם מוגבלות

המטה לשילוב אנשים עם מוגבלות בשוק העבודה במשרד הכלכלה, פונה לקבלת הצעות למתן שירותים להפעלת מרכז תמיכה במעסיקים של אנשים עם מוגבלות, באזור ת"א והמרכז, כמפורט במסמכי המכרז.

1. תקופת ההתקשרות - משך ההתקשרות הינה לשנה עם זכות למשרד בלבד להארכה, בשלוש שנים נוספות, עד שנה בכל פעם.

2. עיקרי התנאים המוקדמים להשתתפות במכרז (הנוסח המלא מופיע במסמכי המכרז):
2.1 המציע הינו תאגיד רשום בכל מרשם לפי דין או שותפות לא רשומה או עוסק מורשה/פטור .
2.2 המציע עומד בדרישות חוק עסקאות גופים ציבוריים, תשל"ו-1976.
2.3  תנאי סף מקצועיים במציע - המציע בעל ניסיון של שנתיים לפחות במהלך 3 השנים האחרונות בליווי מעסיקים בתהליכים הקשורים לתעסוקת אנשים עם מוגבלות.  

3.     כוח אדם  - על המציע להעמיד מועמדים  למתן השירותים כדלהלן (הנוסח המלא מופיע במסמכי המכרז):

  3.1    מנהל המרכז - בעל תואר ראשון לפחות, בעל ניסיון של 3 שנים לפחות במהלך 5 השנים  האחרונות בניהול, לרבות ניהול צוות עובדים, בעבודה עם מעסיקים ובשילוב אנשים עם מוגבלות בשוק העבודה.

3.2  מנחה מקצועי של צוות העובדים - בעל תואר שני לפחות באחד מהתחומים הבאים: עבודה סוציאלית, ריפוי בעיסוק, פסיכולוגיה, בעל ניסיון של 3 שנים לפחות במהלך 5 השנים האחרונות בעבודה עם מעסיקים, בניתוח תפקידים, בהשמה ובליווי של אנשים עם מוגבלות בשוק העבודה, בבניית תיק טיפול והדרכת עובדים בנושא תיק טיפול, בניהול ובהדרכת צוות עובדים מקצועי, ידע בתחום המוגבלויות השונות ובעל יכולת טובה ביצירת קשר ועבודת צוות.

3.3   מנהל המחשוב של הפרויקט - בעל תואר ראשון במדעי המחשב או בהנדסת מחשבים; או לחילופין בעל תואר ראשון כלשהו אחר שגם סיים בהצלחה קורס גבוה בתחום מערכות מידע ממוחשבות בהיקף של 300 שעות לפחות; או לחילופין הנדסאי בוגר מגמת מחשבים או טכנולוגיה. בעל ניסיון מוכח של 4 שנים לפחות  במהלך 7 השנים האחרונות בהפעלת מערכת מחשוב עם דרישות אבטחה כנדרש במכרז זה, הפועלת ברשת עם גורמים חיצוניים והכוללת מאגר מידע, ובעל ניסיון מוכח בשנתיים האחרונות לפחות בהקמתה ובהטמעתה של מערכת מחשוב ומאגר מידע בהיקף ומהסוג הנדרש במכרז זה.

3.4   מנהל תיק (case manager) ויועץ מקצועי – בעל תואר אקדמי ראשון בעבודה סוציאלית, פסיכולוגיה תעסוקתית או ריפוי בעיסוק. בעל ניסיון של 3 שנים לפחות במהלך 5 השנים האחרונות בעבודה עם מעסיקים ובשילוב אנשים עם מוגבלות בעבודה. 
4.   ציוד - לרשות המציע ציוד הדרוש להפעלת המרכז, או מתחייב לרכוש או לשכור לכל  
 תקופת ההתקשרות את כל הציוד האמור בתוך 30 ימים ממועד קבלת הודעה הזכייה.


5.   מבנה נגיש - לרשות המציע מבנה מתאים, או מתחייב להעמיד מבנה מתאים בתוך 30 יום ממועד קבלת הודעת הזכייה.

6. המכרז הינו מכרז דו-שלבי כמפורט במסמכי המכרז- בשלב ראשון יבדקו אמות המידה האיכותיות המופיעות במכרז ולאחר מכן תבחן הצעת המחיר.

7.   תוקף ההצעה: ההצעה תעמוד בתוקפה ולא תהיה ניתנת לביטול וזאת החל מהמועד  
  האחרון להגשת ההצעות, כאמור להלן, ולמשך 90 ימים.
8. המציע נדרש לצרף ערבות הצעה על סך --.37,500 ₪  בתוקף עד ליום 27.4.2014 כאמור במסמכי המכרז.
9. ניתן לעיין במסמכי המכרז ללא תשלום הן במשרדנו בכתובת הר"מ והן באתר האינטרנט  של המשרד אך הגשת הצעה מחייבת תשלום עבור  מסמכי המכרז.
10. את מסמכי המכרז ניתן לקבל גם במשרדי יחידת המכרזים, משרד הכלכלה, רח' בנק ישראל 5, קריית הממשלה, ירושלים, קומה 4, חדר 4147, טלפון 02-6662600/1  בין השעות 9:00 – 15:00 כנגד הצגת טופס הפקדה מקורי ע"ס --.500 ₪ (שלא יוחזר) מבנק הדואר, סניף 001 לחשבון מס' 31514 לטובת משרד הכלכלה, או תשלום באמצעות אתר האינטרנט בכתובת הנ"ל.
11. שאלות והבהרות בכתב בלבד לפקס מס' 02-6662937 ובמקביל לכתובת דוא"ל sima.piamenta@economy.gov.il  עד לתאריך 28.11.2013 שעה 12:00 למר מיכאל אלאלוף, יש לוודא אישור קבלת הפקס בטלפון מס' 02-6662600/1.תשובות יפורסמו באתר האינטרנט בכתובת הנ"ל החל מתאריך 12.12.2013. התשובות לשאלות מהוות חלק בלתי נפרד ממסמכי המכרז. 
12. על המציע להגיש הצעתו כנדרש במכרז לתיבת המכרזים במשרד הכלכלה, רח' בנק ישראל 5, קריית הממשלה, ירושלים, בקומת הכניסה ליד המעליות ע"ג התיבה רשום "משרד הכלכלה".
13. המועד האחרון להגשת ההצעות למכרז ביום  ראשון, כ"ו טבת  התשע"ד–  29.12.2013 עד השעה 12:00.
14. למען הסר ספק, מובהר כי במקרה של סתירה או אי התאמה בין נוסח המודעה לבין מסמכי המכרז האמור במסמכי המכרז גובר. 
המכרז מפורסם באתר המשרד בכתובת www.ecomony.gov.il תחת הכותרת "שירותים נבחרים" - "מכרזים".
כתובתנו באינטרנט:   www.ecomony.gov.il 

